আরোলদ মুকুদি (; জন্ম: ২৭ নভেম্বর ১৯৯৭) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব সেঁত-এতিয়েন এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০০৩–০৪ মৌসুমে, ফরাসি ফুটবল ক্লাব নগঁতের যুব পর্যায়ের হয়ে খেলার মাধ্যমে মুকুদি ফুটবল জগতে প্রবেশ করেছেন এবং পরবর্তীকালে শঁতিয়ি এবং ল্য আভ্রের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, প্রথমে ফরাসি ক্লাব ল্য আভ্র বি-এর হয়ে, অতঃপর ল্য আভ্রের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ল্য আভ্রের হয়ে তিন মৌসুমে ৫৯ ম্যাচে ৬টি গোল করার পর ২০১৯–২০ মৌসুমে তিনি সেঁত-এতিয়েনে যোগদান করেছেন।  ২০১২ সালে, মুকুদি ফ্রান্স অনূর্ধ্ব-১৬ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৯ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।   প্রারম্ভিক জীবন  আরোলদ মুকুদি ১৯৯৭ সালের ২৭শে নভেম্বর তারিখে ক্যামেরুনের বঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মুকুদি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন।  ২০১৯ সালের ১২ই অক্টোবর তারিখে, ২১ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী মুকুদি তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। উক্ত ম্যাচের ৬৬তম মিনিটে রক্ষণভাগের খেলোয়াড় মাইকেল এনগাদো-এনগাজুইয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। ক্যামেরুনের হয়ে অভিষেকের বছরে মুকুদি সর্বমোট ১ ম্যাচে অংশগ্রহণ করেছেন।  মুকুদি ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল ক্যামেরুন  ২০১৯  ১  ০ ২০২০  ৩  ০ ২০২১  ৪  ০ ২০২২  ১  ০ সর্বমোট  ৯  ০   তথ্যসূত্র    বহিঃসংযোগ                  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:ল্য আভ্র অ্যাথলেটিক ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ক্যামেরুনীয় বংশোদ্ভূত ফরাসি ব্যক্তি বিষয়শ্রেণী:ক্যামেরুনীয় প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার